Juutuuber Dave Hax jagab oma YouTube´i kanalil head nippi, mille abil kartulid koorest vabastada ilma, et neid klassikaliselt koorima peaksid. Eriti hästi töötab see nipp juhul, kui tahad valmistada kartulisalatit.

Selleks lõika enne, kui kartulid keema paned, ümber kartuli keskpaiga peenike joon. Ära lõika sügavale. Kui kõik kartulid on sedasi lõigutud, pane need keema.

Kui kartulid on keedetud, jahuta neid kergelt külmas vees. Kui kartulid on nii palju jahtunud, et saad neid käes hoida, võta kartul sõrmede vahele ja keera koori otstest erinevates suunades või libista see lihtsalt maha - olenevalt sellest, kui lahti koor on.